《满江红 旅中感怀》
清代·华长发

作客他乡，忽动我、一声长叹。难回首、少时情事，风流云散。

结客黄金成逝水，凌云词赋余霄汉。到中宵、抚剑扪雄心，犹难按。

沽醹醁，裘常典。题诗句，髯空撚。纵穷途阮籍，豪情弥见。

同学人夸车十乘，半生我负书千卷。笑而今、踪迹类飘蓬，何曾惯。

作者简介：华长发(1629--1713)字商原，号沧江。无锡人。诸生。工诗词。与秦沅善，二人尝偕顾祖禹纂《方舆纪要》；擅行草楷法，与邑中孙骇禾、高世泰、严绳孙齐名，有《沧江词》。